**4. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének 2017. július 19-én**

**tartandó rendkívüli ülésére**

**Tárgy: Zánka és Térsége Oktatási IT. megkeresése Bölcsődei finanszírozás vonatkozásában**

**Előterjesztő: Kondor Géza polgármester**

**Előkészítette: Tóthné Titz Éva jegyzőt helyettesítő aljegyző, Müller Márton műszaki ügyintéző**

Tisztelt Képviselő-testület!

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) módosításával 2017. január 1-jétől egységes szabályozás lépett életbe a gyermekek napközbeni ellátásáról.

A Gyvt. a bölcsődei ellátás területén a jelenlegi bölcsőde mellett 3 új ellátási formát vezet be: az úgynevezett mini bölcsődét, a munkahelyi bölcsődét, illetve a családi bölcsődét.

A mini bölcsőde személyi és tárgyi feltételeiben eltér a klasszikus bölcsődétől, jóval egyszerűbb követelmények vonatoznak rá, mint a hagyományos intézményekre. A mini bölcsődébe legfeljebb hét 3 éven aluli gyermek tartozhat egy csoportba és a szükséges személyzet létszáma is kevesebb, elegendő csoportonként egy kisgyermeknevelő és egy bölcsődei dajka.

A munkahelyi bölcsőde szolgáltatási forma csak munkahelyen, vagy a cég által biztosított ingatlanban hozható létre, a munkáltató, foglalkoztató fenntartásában.

A családi bölcsődék saját otthonban vagy más, e célra kialakított helyiségben, például bérelt ingatlanban működhetnek, és legfeljebb öt kisgyermeket láthatnak el.

A Gyvt 175. § (5) bekezdése alapján a települési önkormányzatnak 2018. december 31-ig kell eleget tennie az egyes szociális, gyermekvédelmi, családtámogatási tárgyú és egyéb kapcsolódó törvények módosításáról szóló 2015. évi CCXXIII. törvénnyel megállapított 94. § (3a) bekezdésben foglalt kötelezettségének.

A Gyvt. 2017. január 1-jétől hatályos 94. § (3a) bekezdése alapján:

***(3a) Ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a*** [***(3) bekezdés a) pontja***](https://www.opten.hu/optijus/lawtext/1321#sid749568) ***alá nem tartozó települési önkormányzat köteles gondoskodni a gyermekek bölcsődei ellátásáról a*** [***42. § (2) bekezdése***](https://www.opten.hu/optijus/lawtext/1321#sid346880) ***szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.***

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 34. §-a szerint:

Ha a települési önkormányzat nem biztosít bölcsődei ellátást, – a Gyvt. 94. § (3a) bekezdésében foglaltak végrehajtása érdekében –

a) minden év március 1-jéig a helyben szokásos módon felhívást tesz közzé arról, hogy a szülő vagy más törvényes képviselő (e Cím alkalmazásában a továbbiakban együtt: szülő) április 15-éig jelezheti a települési önkormányzat felé a bölcsődei ellátás biztosítása iránti igényét, és

b) minden év március 31-éig megvizsgálja, hogy a Központi Statisztikai Hivatal adott év január 1-jei adatai alapján a település 3 év alatti lakosainak száma meghaladja-e a negyven főt.

Zánka Község Önkormányzata Képviselő-testülete önként vállalt feladatként Balatonszepezd és Monoszló községekkel közös fenntartásban jelenleg is működteti a Kétnyelvű Német Nemzetiség Óvoda-Bölcsőde (8251 Zánka, Iskola u. 4.) intézményt, és ez úton biztosítja a 3. életévüket be nem töltött gyermekek napközbeni ellátását, gondozását.

Filep Miklós Úr a Zánka és Térsége Oktatási IT. elnöke megkereste Önkormányzatunkat a bölcsödei szolgáltatást igénybevevő révfülöpi lakosú gyermekek után, Bölcsődei finanszírozás vonatkozásában.

(Levél az előterjesztés mellékletét képezi.)

Kérem a Tisztelt-képviselő testületet, hogy az előterjesztést megvitatni szíveskedjenek.